CELEX: 62014CN0574
Language: et
Date: 2014-12-11 00:00:00
Title: Kohtuasi C-574/14: Eelotsusetaotlus, mille on esitanud Sąd Najwyższy (Poola) 11. detsembril 2014 – PGE Górnictwo i Energetyka Konwencjonalna S.A.  versus Prezes Urzędu Regulacji Energetyki

16.3.2015   
            
            
               ET
            
            
               Euroopa Liidu Teataja
            
            
               C 89/2
            
         Eelotsusetaotlus, mille on esitanud Sąd Najwyższy (Poola) 11. detsembril 2014 – PGE Górnictwo i Energetyka Konwencjonalna S.A. versus Prezes Urzędu Regulacji Energetyki
   (Kohtuasi C-574/14)
   (2015/C 089/03)
   Kohtumenetluse keel: poola
   
      Eelotsusetaotluse esitanud kohus
   
   Sąd Najwyższy
   
      Põhikohtuasja pooled
   
   
      Hageja: PGE Górnictwo i Energetyka Konwencjonalna S.A.
   
      Kostja: Prezes Urzędu Regulacji Energetyki
   
      Eelotsuse küsimused
   
   
               1.
            
            
               Kas [ELTL] artiklit 107 koostoimes [ELL] artikli 4 lõikega 3 ja komisjoni 25. septembri 2007. aasta otsuse (1) artikli 4 lõikega 2 tuleb tõlgendada nii, et kui Euroopa Komisjon on tunnistanud riigiabi ühisturuga kokkusobivaks, ei ole siseriiklikul kohtul õigust kontrollida, kas lubatud riigiabina käsitatavad siseriiklikud sätted on kooskõlas komisjoni teatise, mis käsitleb luhtunud kuludega seotud riigiabi analüüsimise metoodikat (edaspidi „luhtunud kulude metoodika”), eeldustega?
            
         
               2.
            
            
               Kas [ELTL] artiklit 107 koostoimes [ELL] artikli 4 lõikega 3 ja Euroopa Komisjoni 25. septembri 2007. aasta otsuse artikli 4 lõigetega 1 ja 2, võttes arvesse luhtunud kulude metoodika punkte 3.3 ja 4.2, tuleb tõlgendada nii, et sellise riigiabi programmi rakendamisel, mille osas Euroopa Komisjon on tuvastanud selle kokkusobivuse ühisturuga, toimub luhtunud kulude iga-aastane kohandamine kontserni kuuluvate tootjate puhul eeldusel, et ainus otsustav asjaolu on tootja kontserni kuulumine Euroopa Komisjoni kontrollitud õigusakti lisades märgitud seisuga, või tuleb igal aastal, mil luhtunud kulude kohandamist teostatakse, kontrollida, kas luhtunud kuludega seotud riigiabi programmist kasusaaja kuulub sel ajal tegelikult kontserni, millesse kuuluvad ka teised abiprogrammiga hõlmatud tootjad?
            
         
      (1)  2009/287/EÜ: Komisjoni 25. septembri 2007. aasta otsus riigiabi kohta, mida Poola andis osana elektrienergia ostulepingutest, ja riigiabi kohta, mida Poola kavatseb anda seoses elektrienergia ostulepingute vabatahtliku lõpetamise hüvitamisega (ELT 2009, L 83, lk 1).